100 руб/€ и 51 руб/лв: Искат оставката на Медведев, вещаят „края на Путин“ : Chronicle.bg
chronicle.bgКино&ТелевизияКоментарЖивот 100 руб/€ и 51 руб/лв: Искат оставката на Медведев, вещаят „края на Путин“ 16 декември, 2014 15:31 | от chronicle.bg
Ексфинансистът на РФ No.1 Алексей Кудрин е с оферта за премиер при тази власт, Михаил Ходорковски – се самопредлага при преврат
Рекордното в историята на Руската федерация сриване националната валута се наблюдава от часове – рублата се разпродава срещу 80 за щатския долар и срещу 100 за 1 евро. В 15:15 московско време или в 14:15 българско единната европейска валута удари „стотака“ срещу рублата, става ясно от онлайн репортажа на авторитетния руски всекидневник „Коммерсантъ“.
Повод за днешния срив на руската валута на световните борси се крие в провала на уж либералното правителство на РФ начело с Дмитрий Медведев, който се смята за проводник на по-пазарната политика в икономиката. „Историческото решение на Централната банка на РФ да вдигне ключовата данъчна ставка с цели 6,5 п.п. — до 17% — доведе до рязко укрепване на рублата при отварянето на Московската борса, но след това курсовете на долара и еврото изиграха понижение и набраха ръст, установявайки историческите максимални стойности“, коментира изданието.
Краят на нефтодолара или капитулация на „Газпром“?
След едва 8 минути рублата към еврото се срива с още 3 рубли, то ест с още поне 3%. Американската валута съответно надскочи историческата бариера от 80 рубли. Всъщност стойността на барел петрол сорт Brent днес се е сринал под $59 и към 14:09 софийско време е ударила „дъното“ от $58,84. Една от първите руски държавни и федерални банки по капитал „Газпромбанк“ също обяви един вид „капитулация“ пред „Коммерсантъ“. Както е известно, някои фирми и търговски вериги връщат варварското за цивилизования свят „у.е.“ (т.нар. „условни единици“ е валутният ценоразпис в РФ от времето на хиперинфлация от 1990-те – купувате стока в рубли, но по курса към долара – бел. ред.), тъй като при закупуване на стоки в Европа, в рубли се налага да продават под себестойност. Московските ресторантьори пък се оплакват, че инфлацията в комплект с липса на някои забранени западни продукти и хонорарите за звезди покрай новогодишно празници им „изяждат“ не само печалбите, но и техните резерви, очакват масови фалити.
Където цените са без значение: бира и раци в „Жигули“
В тази връзка зам.-началник на Центъра за икономическо прогнозиране на «Газпромбанк» Максим Петроневич казва в ефира на «Коммерсантъ FM», че де факто цените по магазините сриват рублата – дали го казва с цел да обвини търговците, за сметка на ЦБ на РФ или признава поражението от западните санкции, не става ясно. «Работата е там, че курсът, както ние всички отлично виждаме по ценоразписите в магазините, оказва огромно влияние върху темповете на ръста на потребителските цени. И за разлика от стандартния механизъм за влияние върху инфлацията през ставките, през свиване или увеличение на търсенето на кредитиране, влиянието на потребителските цени е директно и по-силно в краткосрочен период“, констатира един от експертите на банката на руския енергиен монополист No.1.
Медведев – в оставка, Кудрин или Ходорковски – за премиер
Алексей Кудрин се смята за „системен либерал“ в руската политика поради личното си приятелство с президента на РФ Владимир Путин, при който е бил вицепремиер и дългогодишен министър на финансите. Между другото, традиционно коварният пост на финансист No.1 само прослави Кудрин – той бе признат за „най-добър ресорен министър“ в света по време на кризата от 2008 – 2009 г., тъй като успя да смекчи ударите за руската икономика, каквито наблюдаваме буквално „на живо“ днес. Него предлагат от руската опозиция за премиер на РФ, като кабинетът на „кремълските либерали“ на Медведев бъде пратен в оставка.Самият Кудрин е уволнен от Медведев заради „несъгласието с икономическата политика на правителството“, след което открито участва в големите протести на руската опозиция от 2011 и 2012 г. Също така ексминистърът създаде Общоруски граждански форум и е смятан за влиятелен опозиционер – технократ.
Дали топ-технократът ще смени премиера „на конци“?
Най-вероятно, идеята за назначението му идва от опозицията, тъй като тя открито призовава за ново правителство, което да овладее ситуацията. Прессекретарят на Алексей Кудрин опроверга съобщенията в руски медии, че му е предложено да оглави кабинет. РИА Новости цитира бившия главен редактор на „Коммерсантъ FM“ Константин Егерт, който написа в профила си в Twitter за евентуалната рокада начело на кабинета. „Сведения от много надежден източник – вчера вечерта Алексей Кудрин получи покана да заеме поста премиер-министър“. „Всичко е сложно, но няма трагедия. Алексей Кудрин засега няма да бъде назначен», написа по-късно журналистът. Иначе бившият политически затворник и ексолигарх Михаил Ходорковски наскоро обяви, че е готов да се върне в Русия и да оглави временно правителство, което за 2-3 години проведе мащабни реформи и подготви първите прозрачни президентски избори.
100 руб/€ и 51 руб/лв: Искат оставката на Медведев, вещаят „края на Путин“